**ΠΑΡΑΡΤΗΜΑ - ΠΕΡΙΓΡΑΦΗ ΥΠΗΡΕΣΙΩΝ ΚΑΙ ΠΡΟΚΗΡΥΣΣΟΜΕΝΩΝ ΘΕΣΕΩΝ ΤΗΣ ΠΡΑΞΗΣ ΜΕ ΤΙΤΛΟ «ΕΝΙΣΧΥΣΗ ΔΙΚΤΥΟΥ ΔΟΜΩΝ ΚΑΙ ΥΠΗΡΕΣΙΩΝ ΚΑΤΑ ΤΩΝ ΕΞΑΡΤΗΣΕΩΝ, ΣΤΟΝ ΜΗΤΡΟΠΟΛΙΤΙΚΟ ΔΗΜΟ ΘΕΣΣΑΛΟΝΙΚΗΣ», ΜΕ ΚΩΔΙΚΟ ΟΠΣ 5041775**

**ΥΠΟΕΡΓΟ 1: «ΙΔΡΥΣΗ ΚΑΙ ΛΕΙΤΟΥΡΓΙΑ ΔΥΟ (2) ΠΑΡΑΡΤΗΜΑΤΩΝ ΑΝΟΙΧΤΟΥ ΚΕΝΤΡΟΥ ΗΜΕΡΑΣ» ΔΗΜΟΥ ΚΑΛΑΜΑΡΙΑΣ & ΔΗΜΟΥ ΑΜΠΕΛΟΚΗΠΩΝ - ΜΕΝΕΜΕΝΗΣ**

Η λειτουργία των **Ανοικτών Κέντρων Ημέρας** (ΑΚΗ) έχει σαν στόχο την παροχή υπηρεσιών ψυχοκοινωνικής στήριξης, πρωτοβάθμιας υγειονομικής φροντίδας, εξασφάλισης δυνατότητας ατομικής φροντίδας και υγιεινής, καθώς και παραπομπής στις διασυνδεόμενες υπηρεσίες για ασφαλή ολιγόωρη παραμονή, σίτιση, ψυχολογική υποστήριξη και προώθηση σε θεραπευτικά προγράμματα.

Το ΑΚΗ θα διαθέτει χώρους όπου οι ωφελούμενοι θα μπορούν επιπλέον να αποφορτίζονται από την πιάτσα με δυνατότητα αξιοποίησης δραστηριοτήτων δημιουργικής απασχόλησης.

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ & ΠΕ ΚΟΙΝΩΝΙΟΛΟΓΩΝ**   * Χρησιμοποιούν όλα τα απαραίτητα εργαλεία και μεθόδους για την παρακολούθηση των ατομικών φακέλων των ωφελουμένων και των αποτελεσμάτων της λειτουργίας της Δομής. * Υλοποιούν ατομικές ή/και ομαδικές συνεδρίες συμβουλευτικής. * Συμμετέχουν στην αξιολόγηση συμπεριφοράς, προσωπικότητας, δεξιοτήτων και γνωστικών ικανοτήτων των ωφελουμένων. * Εκπονούν το Ατομικό (ή Οικογενειακό) Σχέδιο Κοινωνικής Επανένταξης για κάθε ωφελούμενο και μεριμνούν για τις απαραίτητες διαδικασίες διασύνδεσης με τους φορείς παροχής εξειδικευμένων υπηρεσιών. * Πραγματοποιούν συνοδείες σε νοσοκομεία, φορείς και υπηρεσίες όταν αυτό κρίνεται απολύτως απαραίτητο. * Συμμετέχουν στις δράσεις δημοσιότητας του Κέντρου προς την ευρύτερη κοινότητα για τη διάδοση των δράσεων της, την ευαισθητοποίηση και κινητοποίηση των κατοίκων, την προσέγγιση των αστέγων, την προσέλκυση εθελοντών και χορηγών, καθώς και την ευαισθητοποίηση επιχειρήσεων στο πλαίσιο της κοινωνικής εταιρικής ευθύνης. * Συμμετέχουν σε συναντήσεις ή εκπαιδεύσεις του προσωπικού και εθελοντών. |
| **ΔΕ ΓΕΝΙΚΩΝ ΚΑΘΗΚΟΝΤΩΝ**   * Υποστηρίζουν την ομαλή λειτουργία της Δομής και τις όλες διαδικασίες για τη συντήρηση αυτής. * Μεριμνούν για τη σωστή λειτουργία όλων των υπαρχουσών συσκευών και τη συντήρηση τους, όταν αυτό κριθεί απαραίτητο ανά τακτά χρονικά διαστήματα * Μεριμνούν για τη διανομή του προβλεπόμενου γεύματος, εάν αυτό λαμβάνει χώρα στον χώρο της Δομής. * Συμβάλλουν στην διαδικασία υποδοχής ωφελουμένων. |
| **ΤΕ ΔΙΟΙΚΗΤΙΚΟΥ / ΔΙΟΙΚΗΤΙΚΟΥ ΛΟΓΙΣΤΙΚΟΥ**   * Ο Διοικητικός/Οικονομικός Υπεύθυνος υποστηρίζει διοικητικά τις δραστηριότητες της Δομής. * Διατηρεί αρχείο όλων των παραστατικών που αφορούν τη λειτουργία της Δομής. * Τηρεί τις διαδικασίες οικονομικής οργάνωσης της Δομής. * Παρέχει γραμματειακή υποστήριξη. * Τηρεί διοικητικό φάκελο, ο οποίος περιλαμβάνει: αρχείο μηνιαίων αναφορών, αρχείο αλληλογραφίας, αρχείο δράσεων δημοσιότητας/προβολής και δικτύωσης με χορηγούς και φορείς της κοινότητας, αρχείο με τα παρουσιολόγια και τις άδειες του προσωπικού, αρχείο εθελοντών. * Μεριμνά για την εξασφάλιση των προβλεπόμενων γευμάτων. * Συμμετέχει σε δράσεις για την προσέλκυση χορηγών, εθελοντών και τη διασύνδεση με την κοινότητα. Τηρεί το αρχείο εθελοντών και ενημερώνει το βιβλίο δωρεών. * Συμμετέχει σε συναντήσεις και εκπαιδεύσεις του προσωπικού και των εθελοντών. |

**ΥΠΟΕΡΓΟ 2«Κινητή Μονάδα Παρέμβασης»**

Η λειτουργία Κινητής Μονάδας Παρέμβασης αποσκοπεί στην ολιστική προσέγγιση των άμεσων αναγκών του περιθωριοποιημένου πληθυσμού και έχει ως στόχο την παρέμβαση σε περιοχές εκτός αστικού ιστού. Επιπλέον, στόχο αποτελεί η κάλυψη των υπόλοιπων περιοχών της Μητροπολιτικής Ενότητας Θεσσαλονίκης σε συνέργεια με τις ήδη υφιστάμενες δομές κατά των εξαρτήσεων όμορων Δήμων. Τα επιδιωκόμενα οφέλη αφορούν τα άτομα που κάνουν χρήση εξαρτησιογόνων ουσιών ή παρουσιάζουν άλλου τύπου εξαρτητικές συμπεριφορές, τα άτομα του στενού τους περιβάλλοντος, τις ευπαθείς κοινωνικές ομάδες που ενδέχεται να αναπτύξουν αντικοινωνικού τύπου συμπεριφορές (χρήση ουσιών, παραβατικότητα) και αναφορικά με τις υπηρεσίες πρόληψης το σύνολο του πληθυσμού.

Η υπηρεσία αφορά στον ευρύτερο πληθυσμό και στοχεύει στην υποκίνηση για ένταξη σε θεραπευτικό πλαίσιο ατόμων που κάνουν χρήση εξαρτησιογόνων ουσιών ή αντιμετωπίζουν άλλου τύπου εξαρτητικές συμπεριφορές που διαβιούν σε περιοχές εκτός του αστικού ιστού.

|  |
| --- |
| **Κατηγορία και κλάδος - Αντικείμενο Απασχόλησης** |
| **ΤΕ ΝΟΣΗΛΕΥΤΙΚΗΣ**   * Εκτελούν νοσηλευτικές πράξεις. * Μεριμνούν για τη διασύνδεση με συνεργαζόμενους ιατρούς ή δομές υγείας και εάν είναι απαραίτητο προγραμματίζει ιατρικά ραντεβού για τους ωφελούμενους της Δομής. * Παρέχουν πρώτες βοήθειες, όπου και όταν χρειασθεί. * Τηρούν ιατρικό φάκελο των ωφελούμενων. * Ενημερώνουν για ζητήματα ατομικής υγιεινής και εποπτεύουν την υγιεινή των ωφελούμενων, αλλά και των χώρων ατομικής υγιεινής κατά τις ώρες χρήσης των εγκαταστάσεων. |
| **ΔΕ ΟΔΗΓΩΝ (Γ΄ Ή Δ΄ΚΑΤΗΓΟΡΙΑΣ)**   * Οδήγηση υπηρεσιακού οχήματος |